Goreyê agahîyanê ke Meclîsê Leşkerî yê Girê Sipîyî dayê dewleta tirke ya îşxalkere û cerganê ci 3yê êlule de, saete 06.40 de erdî ra hêrişê dewanê Tirwazî û Sigêroyî yê Eyn Îsayî kerdo.
Meclîsê Leşkerî yê Girê Sipîyî cade cewab da hêrişan û pêkewtişan heta 09.00 dewam kerd.
Çimeyanê Meclîsê Leşkerî da zanayene ke pêkewtişan de cergêk kişîyayo, cergêk birîndar bîyo û hêrişê vera dewan ameyê şiknayene.
Heman wextê hêrişan de hêzê hukmatê Şamî zî ameyî hedefkerdene û leşkerêkê hukmatê Şamî merd, leşkerêk zî birîndar bi.
